[{"text_idx": "#000001", "text": "\u201eSocia justeco \u2013 lingva justeco \u201eestas la c\u0302eftemo de la 101-a UK. Kaj g\u0302uste pro tio nia grupeto de slovakaj gejunuloj \u2013 c\u0302iuj universitataj studentoj \u2013 pripensis fortigi la socian justecon en la E-movado mem. UK estas konata kiel arang\u0302o por homoj materiale bone situitaj, kaj tio estas grava kialo pro kiu granda parto de esperantistoj neniam partoprenis UK-n ec\u0302 unu fojon! En UK 2016 povus okazi granda s\u0302ang\u0302o por la junaj esperantistoj."}, {"text_idx": "#000003", "text": "Por komenci, ni trovis malmultekostan log\u0302adon en studenthejmo nur kontrau\u0306 49\u20ac por la tuta semajno. La mang\u0302aj\u0302on eblos ac\u0302eti en la proksimaj vendejoj au\u0306 mang\u0302i menuon en urbaj restoracioj kontrau\u0306 4\u20ac."}, {"text_idx": "#000004", "text": "Ni proponas kelkajn \u201ejunecajn\u201c programerojn, ekzemple la danckursojn de slovakaj popoldancoj, urban ludon, artajn projektojn, piedajn ekskursojn, noktan ekskurson, sportumadon, TEJO-trejnadon (kun la helpo de TEJO), novulan programon, bambumadon antau\u0306 la kongresejo, diskejojn, koncertojn kaj multajn aliajn. Kune kun la infanoj de IKK ni iros ekzemple amuzig\u0302i al la urba nag\u0302ejo. Ni ankaux organizos piknikon kontrau\u0306 tre favora prezo por c\u0302iuj kiuj s\u0302atas malpli noblan amuzig\u0302on, akompanatan per trankvilaj koncertoj. C\u0302iuvespere estos malfermita drinkejo kontrau\u0306 favoraj prezoj, kie eblos gustumi la Tatran teon, Slivovicon, Borovic\u0302kon, bieron (pivo en la slovaka), vinojn au\u0306 nealkoholajn trinkaj\u0302ojn kiel Kofolaon, Vineon, ktp."}, {"text_idx": "#000005", "text": "Nia c\u0302eftemo estas \u201eLa gejunuloj al la plenkreskuloj \u2013 la plenkreskuloj al la gejunuloj\u201c \u2013 ni kore invitas c\u0302iujn kongresanojn partopreni niajn programerojn. Ni kun g\u0302ojo ludos, kantos, sportumos, bambumos, ekskursos, au\u0306 simple babilos vespere en la drinkejo kun c\u0302iuj, kies ag\u0302o pro la senc\u0302esa kurado de tempo superas la ag\u0302on de oficiala juneco. C\u0302u vi ne scipovas funkciigi vian pos\u0302telefonon, c\u0302u vi ne komprenas la retejon, Vikipedion? \u2013 Ni kun pacienco klarigos al vi la solvojn."}]